נאות נולד בפתח תקווה, בנם של יצחק-שלמה ונחמה גלובמן ונינו של מייסד המושבה יהושע שטמפפר. בגיל 15 הצטרף לתנועת בית"ר ובגיל 16 התנדב לאצ"ל. פעל תחת הכינוי "אביתגר", מילא בארגון תפקידי פיקוד בהם מפקד פתח תקווה ומפקד חיל הקרב (ח"ק) בירושלים. הוא השתתף בפעולות רבות, בהן מפקד הפעולה נגד משרדי העלייה בירושלים בפברואר 1944, מפקד הפעולה להשתלטות על תחנת השידור ברמאללה במאי 1944, ומפקד פעולת פיצוץ מטה הבולשת הבריטית במגרש הרוסים ביולי 1944, פעולה בה נפצע מרסיס בחזהו. באוגוסט 1944 נעצר על ידי הבריטים, הושם במעצר בלטרון ובאוקטובר 1944 הוגלה למחנה מעצר באפריקה. ביוני 1946 היה בקבוצת הבורחים שנמלטה ממחנה אסמרה, אך נתפס והועבר לקניה. הוא שוחרר ושב לארץ ישראל רק ביולי 1948.
לאחר הקמת צה"ל הצטרף לחיל התותחנים והשתחרר מצה"ל ב-1950 בדרגת רב-סרן. בשנת 1955 שב לצה"ל, שירת כקצין המבצעים במפקדת קצין תותחנים ראשי. ב-1957 מונה למפקד גדוד 332, גדוד תותחנים מוצנח. בהמשך פיקד על גדוד 402. שימש מפקד התותחנים הפיקודי בפיקוד המרכז, קצין הדרכה וסגן קצין תותחנים ראשי ומפקד ביסל"ת. במלחמת ששת הימים שימש במינוי חירום מפקד אגד ארטילרי ומפקד הסיוע של אוגדה 31 שלחמה בחזית המצרית. ביולי 1968 מונה למפקדו הראשון של אגד ארטילרי 209, האגד הקבוע הראשון בחיל ופיקד עליו במשך כשנה.
נאות בוגר פו"ם, המכללה לביטחון לאומי והאקדמיה לארטילריה של צבא ארצות הברית בפורט סיל שבאוקלהומה.
לאחר שחרורו מונה בידי שר התחבורה עזר ויצמן, בינואר 1970, לראש אגף הרישוי במשרד התחבורה. בסוף שנת 1970 פרש מתפקידו באגף הרישוי, לאחר שעזר ויצמן עזב את המשרד. בשנים 1977 עד 1980 כיהן כמבקר מערכת הביטחון, כמינוי של עזר ויצמן. לאחר מכן שימש סגן מנכ"ל השק"ם, ועם פטירתו של המנכ"ל שימש כמנכ"ל בפועל. ביולי 1983 נתמנה למנכ"ל השק"ם בעקבות הצבעה חשאית בה גבר על יוחנן גור. באפריל 1984 עבר להיות יו"ר השקם.
יהודה גלובמן
מובי פלוס
ואסילה
ואסילה (אנגלית: Wasilla) היא העיר הגדולה ביותר במחוז מאטאנסוקה-סאסיטנה במדינת אלסקה שבארצות הברית. זו העיר השישית בגודלה באלסקה ונמצאת בדרום-מרכז המדינה. ואסילה נחשבת לחלק מאזור המטרופולין של אנקורג'. על פי מפקד האוכלוסין של ארצות הברית לשנת 2020, מונה אוכלוסיית העיר כ-9,054 תושבים.
ואסילה צברה תשומת לב בינלאומית כאשר שרה פיילין, שהייתה בעברה ראש העיר של ואסילה ומושלת אלסקה ונבחרה על ידי ג'ון מקיין להיות סגניתו במסע הבחירות לנשיאות ארצות הברית 2008.
היסטוריה.
בתקופת עידן הקרח האחרונה של לפני 26,500 עד 10,000 שנים, חצי הכדור הצפוני היה מכוסה בקרח. בעבר נמצאו עדויות לכך שהאדם הקדמון עבר באזורים אלו. אזור זה יושב לראשונה על ידי ילידי אלסקה שניצלו את האדמות הפוריות ואת אפשרויות הדיג באזור. משנת 1741, אלסקה נכבשה והייתה שייכת לרוסים עד אשר האמריקאים רכשו את אלסקה בשנת 1867. בשנת 1974 נוסדה העיר ואסילה.
בשנת 2016 נפתח מרכז יהודי בעיר ואסילה על ידי שליח חב"ד הרב מנחם מענדל גרינברג.
גאוגרפיה.
על פי לשכת מפקד האוכלוסין של ארצות הברית, שטחה הכולל של העיר הוא 32.2 קמ"ר, אשר מתוכם 30.4 קמ"ר אדמה ו-1.8 קמ"ר מים. העיר נמצאת 104 מטרים מעל פני הים. ואסילה נמצאת 69.2 ק"מ צפון-מזרחית מהעיר הגדולה במדינת אלסקה, אנקורג'. כמעט שליש מתושבי ואסילה נוסעים כ-40 דקות אל מקום עבודתם באנקורג' כל יום.
אקלים.
האקלים בוואסילה דומה לזה שבאנקורג', אך בשעות אור היום מזג האוויר מעט יותר חמים. בממוצע, במהלך השנה כולה, יש 30–31 ימים בטמפרטורה של 18− °C לעומת 37–38 ימים של 21 °C ו-1.4 ימים של 27 °C. כמות המשקעים הממוצעת השנתית היא 430 מ"מ וממוצע של 132 ס"מ של שלג יורד בשנה.
אוכלוסין.
על פי מפקד האוכלוסין של שנת 2000 בארצות הברית, היו בעיר 5,469 תושבים, 1,979 משקי בית ו-1,361 משפחות. צפיפות האוכלוסייה הייתה 180.2 נפש לקמ"ר. היו 2,119 יחידות דיור בצפיפות ממוצעת של 69.8 דירות לקמ"ר. 85.5% מתושבי העיר הם לבנים, 0.6% שחורים או אפרו אמריקאים, 5.3% אינדיאנים, 1.3% אסיאתים, 1.3% מגזע אחר ו-5.9% משני גזעים או יותר.
ההכנסה החציונית למשק בית בעיר הייתה $48,226, ההכנסה החציונית למשפחה הייתה $53,792. ההכנסה החציונית של גברים הייתה $41,332 לעומת $29,119 לנשים. ההכנסה לנפש בעיר הייתה $21,127. בערך 5.7% משפחות ו-9.6% מהאוכלוסייה היו מתחת לקו העוני, מתוכם 12.6% מתחת לגיל 18 ו-9.7% מגיל 65 ומעלה.
עומק אופטי (אסטרופיזיקה)
עומק אופטי (אנגלית: Optical depth) באסטרופיזיקה הוא גודל פיזיקלי חסר ממדים המתאר את הפיזורים והבליעות שעוברת קרינה בעת מעבר דרך תווך. בהכללה ניתן לראות זאת כרמת השקיפות של תווך. כאשר קרינה אלקטרומגנטית או קרינת חלקיקים עוברת דרך תווך, חלק מהפוטונים או החלקיקים נבלעים או מפוזרים בתווך, בזמן שאחרים עוברים דרכו. כך שטף הקרינה מונחת על ידי מעבר בחומר. עומק אופטי הוא מדד למספר הפיזורים והבליעות שעוברת הקרינה, כלומר מדד לעוצמת ההנחתה של הקרינה.
לרוב מגדירים עומק אופטי לגרמי שמים גזיים כמו כוכבים או ענקי גזים. עומק אופטי תלוי בספיגות של החומר ממנו מורכב הגרם והקשר בין עומק פיזי (המסומן לרוב באות z) לבין עומק אופטי (המסומן לרוב באות formula_1) יכול לעזור בתיאור של המבנה הפנימי של הגרם.
הגדרה מדויקת.
עומק אופטי מוגדר כאינטגרל באופן הבא:
כאשר:
שתי ההגדרות האינטגרליות למעשה שקולות, מכיוון שמהלך חופשי ממוצע באסטרופיזיקה מוגדר על ידי:
כאמור, עומק אופטי נותן עומדן לרמת ההנחתה של הקרינה במעברה בתווך. עוצמת הקרינה ("ראדיאנס") כתלות במרחק המעבר בחומר קטנה מעריכית:
אם מניחים תווך אחיד מבחינה אופטית לאורך התקדמות האלומה, ניתן לנוון את האינטגרל למכפלה:
קירוב אדינגטון ועומק הפוטוספירה.
על מנת להגדיר את הגבול בין הפוטוספירה לבין הכרומוספירה, הוחלט על ידי קירוב, להגדיר גבול זה כמקום בו formula_9. הקירוב, שנוסח על ידי ארתור אדינגטון לוקח בחשבון הימצאות של יוני מימן formula_10 באטמוספירת הכוכב והוא אינו תלוי באורך גל של הקרינה. במקרה כזה מתקיים הקשר הבא:
כאשר T זו טמפרטורה וformula_12 טמפרטורה אפקטיבית, כלומר טמפרטורה המתאימה לקרינת גוף שחור.
כך לפי הגדרה זו, מתקיים שבפוטוספירה, בעומק האופטי של formula_9, טמפרטורה של הפוטוספירה שווה לטמפרטורה האפקטיבית של הכוכב. במקרה כזה, פוטוספירה מוגדרת בשכבה דקה בה כל פוטון יעבור פיזור בודד או פחות לפי יציאתו מהכוכב.
סן לורן
רוני מרום
רוני מרום (נולד ב-25 באוגוסט 1966) הוא ראש המועצה המקומית מצפה רמון. שירת בצה"ל כקצין בדרגת אלוף-משנה ופיקד על עוצבת אשדות ועל עוצבת קלע דוד בחיל התותחנים.
ביוגרפיה.
מרום נולד באילת, בנם של אלכס וסילבי מרציאנו. בגיל שש עבר עם משפחתו למושב תלמי אליהו. למד בפנימייה הצבאית לפיקוד בתל אביב (מחזור ט"ז). ב-1984 התגייס לצה"ל והתנדב לשרת ביחידת מורן. לאחר מכן פיקד על יחידת מיתר ועל עוצבת אשדות, אגד ארטילרי של חיל התותחנים. בשנת 2004 מונה לראש מחלקת בקרה ומעקב של צה"ל. בשנים 2005 עד 2008 פיקד על עוצבת קלע דוד.
לאחר שחרורו נטע כרם זיתים באזור מצפה רמון ועמד בראש קבוצה שהקימה כיתת חינוך אלטרנטיבי ביישוב. ב-2013 התמודד בבחירות לראשות המועצה המקומית מצפה רמון וניצח את ראש המועצה המכהנת, פלורה שושן, כשזכה במעל ל-63% מקולות הבוחרים.
מרום בעל תואר ראשון במזרחנות מאוניברסיטת תל אביב, בוגר המכללה לביטחון לאומי ותואר שני במדע המדינה מאוניברסיטת חיפה.
קישורים חיצוניים.
מאמריו:
אדואר שטון
אדואר פייר לאו שָטוֹן (בצרפתית: Édouard Pierre Léon Chatton; 11 באוקטובר 1883 – 23 באפריל 1947) היה ביולוג ימי צרפתי שתיאר לראשונה את ההבדל בין המערכות האיקריוטיות והפרוקריוטיות של ארגון התא. שטון טבע את המושגים במאמרו משנת 1925, "Pansporella perplex: Reflections on the Biology and Phylogeny of the Protozoa".
חייו.
שטון, יליד רומו, פריבור, התעניין בתחילה בפרוטוזאות אנושיות פתוגניות שונות, ממשפחת הנבגוניות וה-Trypanosomatids. מאוחר יותר הוא הרחיב את מחקריו ובחן גם פרוטיסטים ימיים, ובכך תרם לתיאור פרוטיסטים dinoflagellate.
במכון פסטר בו עבד בין השנים 1907–1919, פגש שטון את אנדרה מישל לווף, לימים זוכה פרס נובל לפיזיולוגיה או רפואה, והפך להיות מורו. שני המדענים נותרו קרובים עד למותו של שטון בבניו סִיר-מֵר, הפירנאים המזרחיים בשנת 1947.
מייק ווגל
מייקל ג'יימס "מייק" ווגל (באנגלית: Michael James "Mike" Vogel; נולד ב-17 ביולי 1979) הוא שחקן ודוגמן עבר אמריקאי.
שנותיו המוקדמות.
ווגל נולד במחוז מונטגומרי, פנסילבניה שבארצות הברית, למשפחה ממוצא גרמני. הוריו הם קאת'י וג'ים ווגל. הוא גדל והתחנך במחוז באקס בפנסילבניה. סביו משני הצדדים לחמו במלחמת העולם השנייה. אחד היה מפקד טנק בקרב על הבליטה, והשני היה בחיל הים האמריקאי. ווגל הוא הבכור מבין שלושה אחים ולו אח קטן בשם דניאל אהרון ואחות בשם קריסטין. בתיכון היה חלק מנבחרת ההיאבקות. הוא גם למד באוניברסיטת קיירן בלנגהורן, פנסילבניה בשנת 1998. במהלך תחילת שנות האלפיים, נסע לעיתים קרובות לעיר ניו יורק במטרה לבחון תפקידי משחק ומשבצות דוגמנות.
קריירה.
בתחילת דרכו ווגל דגמן ג'ינסים לחברת האופנה לוי שטראוס ושות' ומיד לאחר מכן לוהק לסדרת הטלוויזיה "ככה זה בחיים" בתפקיד חוזר של דין פיראמטי בין השנים 2001–2004.